**Kørselsvejledning til Dalseter fra Danmark**

Der er 3 færgeforbindelser til Norge fra Jylland og en fra Sjælland.

1. **Stenaline.dk eller stenaline.no**

Sejler fra Frederikshavn – Oslo på 9 ¾ time. (nat sejlads mandage)

Herfra er der ca. 260 km at køre.

1. **Colorline.dk eller colorline.no**

Sejler fra Hirtshals – Larvik på 3 ¾ time.

Herfra er der ca. 370 km at køre.

1. **Fjorline.dk eller fjorline.no**

Sejler fra Hirtshals til Langesund på 4 ½ time.

Herfra er der ca. 410 km at køre.

1. **Dfdsseaways.dk**

Sejler fra København – Oslo 17 ¼ time (natsejlads)

Herfra er der ca. 260 km at køre.

Der er forskellige priser på de 3 færgeselskaber fra Jylland. Hvis man vælger Colorline er det min erfaring at det kan svare sig at købe billet på colorline.no. Colorline har eller har haft samme pris på den danske og norske hjemmeside, men det gælder jo ikke kursen.

**Fra Langesund og Larvik kører I ad** **E18 mod Oslo**

Få km **nord for Drammen drejes TV. mod Hønefoss ad 285**. Denne vej munder ud **i E16 hvor I fortsætter TV. mod Hønefoss.**

Lidt før Hønefoss i en rundkørsel køres **mod Jevnaker vej 241** godt 14 km.

Drej **TH. mod Gardamoen E16**. (Det er før jernbanebroen og Hadelands

Glasværk)

Den fører jer ud på **hovedvej 4, hvor I drejer TV. mod Gjøvik og videre mod**

**Lillehammer.**

**Fra Oslo**

**kører I enten ad E6 hele vejen til Lillehammer** eller I **kører et lille stykke på**

**E6 og drejer fra mod Sinsen hovedvej 4.**

(Der er flere vejafgifter på E6 end på hovedvej4. 4ren er efterhånden rigtig god

at køre på og ikke så meget vejarbejde som der er på E6)

Få km **nord for Lillehammer** skal I dreje til højre mod **Fåberg og vej 255**

Efter et par rundkørsler skal I fortsætte på **255 mod Gausdal**.

255 går direkte til Dalseter **MEN i SEGALSTAD BRU** drejer 255 til venstre (90 grader) og det skal I så også ellers ender I på 254 og det er fejl.

Ca. 60 km fra Segelstad Bru ligger Dalseter til venstre for vejen.

………………………………………………………………………….

Der er forskellige stækninger på ruten, hvor der er vejbetaling. I skal ikke foretage jer noget men I får tilsendt en regning lang tid efter I er kommet hjem. Brobizz kan bruges, hvis den er gyldig til udenlands brug.

God tur og kør forsigtigt.